Nom (Henegipt)

Bez' e oa an Nomoù (eus ar gresianeg νομοι, nomoi, a dalvez rann, distrig; sepat e demoteg), rannoù melestradurel a veze lodennet Egipt ganto en Henamzer. Ar c'hentañ rann velestradurel a oa ar vevenn a oa daouhanteret Egipt drezi etre Gorre Egipt ha Goueled Egipt. Bep a gêr-benn ha bep a arouez a oa gant an nomoù. Etre eizh nom ha tregont ha daou nom ha daou-ugent zo bet hervez ar mareoù. E-pad ar marevezh ptolemaek ha roman e teuas an nomoù da vezañ rannvroioù melestradurel. 

Meret e veze an nomoù e anv ar Faraon gant gouarnerien a veze graet nomarked anezho. 

Evit doare eo ken kozh rannadur Egipt e nomoù hag ar marevezh rakktierniezh (e-tro an ). E penn-kentañ e oa eus an nomoù-se keodedoù-Stad bet unvanet tamm-ha-tamm. Gant Menes e voe peurechuet unvanidigezh an nomoù.

Ouzhpenn padout a-hed 3000 vloaz eo chomet stabil a-walc'h anvioù, niver, urzh ha gorread an nomoù. Lod, evel Xois en delta, pe Khent e Gorre Egipt a gaver meneget o anv war maen Palermo bet engravet e-pad ar  tierniezh. Re all, evel Bubastis, zo bet savet da vare ar Rouantelezh Nevez. Renet o deus ar pep brasañ eus faraoned Egipt war 42 nom.

Ugent nom a oa e Goueled Egipt, kreizennet gant Mimfis, kêr-benn ar Rouantelezh kozh. Heuliañ a ra an niveradur red an Nil; gant nomoù ar reter emañ ar sifroù brasañ.

Daou nom war-ugent a oa e Gorre Egipt. Heuliañ a rae an niveradur anezho red an Nil ivez.

 An Nomarked 

E penn pep nom e oa un Nomark. Peuliesañ e vezed nomark dre hêrezh met gallout a rae ar faraon envel unan bennak war ar garg. Pa oa kreñv ar galloud kreiz eo ar faraon hollc'halloudus a zibabe an nomarked peurliesañ. Pa veze gwanoc'h ar galloud (e-pad an aloubadegoù pe pa oa brezelioù diabarzh, peurgetket) en em aoze an nomoù o-unan hag e tape ar vibien lec'h o zadoù. Ingal e veze tabutoù etre breudeur evit an hêrezh e-pad ar Marevezh Etre kentañ, mare ma oa gwanaet ar galloud kreiz, dreist-holl etre ar  hag an  Tierniezh.

 Treuzvevañs an nomoù 

Miret eo bet framm an nomoù a-hed ar marevezh ptolemaek tre betek mare ar Romaned. Dindan beli ar Romaned e veze skoet moneiz gant nomoù zo : ar "pezhioù nomek". Miret o deus an nomoù o fouez melestradurel evel unanenn diazez ar vro betek adframmadur klok ar vurokratelezh dindan ren Diokletian ha Kustentin I.

E -307 eo bet erlec'hiet an nomoù gant pouioù (pagi) gouarnet gant ur Pouier (pagark). Ne'z ae ket e roll pelloc'h eget hini un dastumer tailhoù ha pennlusker an armeoù lec'hel. Peurliesañ e oa eus ar baouierien perc'henned pinvidik a oa mestr war ar paou renet ganto dre ar galloud hag an arc'hant.

350px|centre|thumb|Nomoù Henegipt

 Goueled Egipt 

 n° Anv an nom Anv egiptek anv gresianek Anv a-vremañ 1 Ar ramparzh gwenn Ineb Hedj/Men-nefer Menfis Bedrechein 2 Ar vorzhed Khem (Sekhem) Letopolis Aousîm 3 Ar c'hornôg Imaou (Imou) Apis Kôm al-Hisn 4 Neith ar su (pal ar su) Djekhaper (Zeka) Proposis Menouf (Kôm Manous) 5 Neith an norzh (pal an norzh) Saou Sais Sà el-Hagar 6 Tarv ar menez (tarv an dezerzh) Khasoout (Khaset) Xois Sakha 7 Treant ar c'huzh-heol Per-Ha-neb-Imenti Metelis Macîl 8 Treant ar sav-heol Per-Atoum (Tjehou) Herôonpolis (Pithom) Tall al-Maskhoutah 9 Andjty (ar gwarezer) Per-Osiris-neb-zed (Djédou) Busiris Abousir 10 Ar mell tarv du Het-ta-harieb (Het-ta-heri-ib) Athribis Tall-Athrib 11 An Tarv kontet (an tarv en e lurelloù) Hesebt (Ta-remou) Pharbaethos (Leontopolis) Horbeit 12 Al Leue sakr (leue ar vuoc'h) Teb-neter (Zebat Neter) Sebennytos Semenoûd 13 An aotrou bagol (ar piler) Onou (Onou-Iounou) Heliopolis Aîn-al-Chams 14 Ar stalenn reterel (beg ar sav-heol) Zeba meth (Benou) Tanis (Sile) Sân-al-Hagar 15 An Ibis Per Zehouti (Bahou) Hermopolis parva Tall al-Naqous 16 An Delfin (ar silur) Per-Ba-neb-Zeet (Djedi) Mendes Tall-Amdîd 17 An Tron (ar santual) Per ioun ha Behed (Béhedet) Diospolis Kate (Diospolis parva) Tall-Balamoun 18 Ar bugel roueel uhelañ Per Bast (Bat) Bubastis Tall-Bastah 19 Ar bugel roueel izelañ Per Ouazet (Djanet) Leontopolis (Tanis) Tall Moqdam 20 Ar sav-heol (ar falc'hun balzameget) Per-soped (Per-seped) Arabia Saft al-Henneh

 Gorre Egipt 

 n° Anv an nom Anv egiptek Anv gresianek Anv a-vremañ 1 Bro ar wareg (douar Setet) Abou Olifantin Gezirat-Aswan 2 Tron Horus Djeba (Zebat) Apollinopolis Magna Edfou 3 Ar plouezad (an div bluenn) Nekheb ha Nekhen (Nekhen) Eileithyiaspolis, Hierakonpolis, Latopolis Al-Kab 4 Ar vazh-roue Nout Amon (Ouaset) Diospolis Magna Teba, Karnak 5 An daou sparfell Gebtiou (Kift) Koptos (Coptos) Qeft 6 Ar c'hrokodil Ta iount neter (Iounet) Tentyris Denderah (Dendera) 7 Ar sistr (benveg seniñ) Hout (Het) Diospolis parva Hou 8 An douar bras (relegouer Osiris) Teni (Tin) Abydos (gwechall Thinis) Al-Birbah 9 Minou (foeltr Min) Apou (Hout-menou) Panopolis (Khemmis) Akhmîn (Akhmin) 10 Ar C'hobra (an naer) Zebti (Tjebou) Aphroditopolis Iftah 11 Loen Seth (Al levran) Shas-hotep (Shashetep) Hypselis Chotb 12 Menez an Naer Pi-anti (Per Hor-Noubti) Antaeopolis Qâou-al-Kabir 13 Ar Greunadour (An terebint) uhelañ Saout (Saouti) Lykopolis Asiout 14 Ar Greunadour (An terebint) izelañ Khis (Gesa) Kusae Al-Qousiyah 15 Ar C'had Khemnou (Ount) Hermopolis Magna Achmounein 16 An Oryks (ar c'hazelenn) Hebenou Theodosiopolis Beni Hassan (Miniah) 17 Ar C'hi du (an aourgi) Kasa (Henou) Kynopolis Al-Kaïs 18 Falc'hun e skilfoù dispak (ar sparfell nij) Hout-nesou (Het Benou) Hipponos Kôm al-Ahmar (El-Hibèh) 19 Ar vazh-roue c'hlann (ar eil bazh-roue) Pi-emdje (Ouâb Sep-meri) Oxyrhynchos Al-Behnesah 20 Al lore roz uhelañ Nen-nesou (Khenen-nsout) Herakleopolis (Herakleopolis) Ahnas 21 Al lore roz izelañ Per Sobek (Semen-hor) Krokodilopolis (ha goude Arsinoe) Medinet (Kafer Ammar) 22 Ar gontell Per Hemt (Tep-ihet) Aphroditopolis Aftiyah (Atfiah)

 Gwelet ivez 
 Pennadoù kar 
 Egipt

 Daveennoù 
  Alan K. Bowman (1990) Egypt After the Pharaohs, Oxford University Press.

 Liammoù diavaez 
  An nomoù

Rummad:Meneger egiptek
Rummad:Douaroniezh Henegipt